|  |  |  |
| --- | --- | --- |
|  | **Pöytäkirja** | LVM071:00/2018 |
|  |  |  |
| Tieto-osasto / Tietoliiketoimintayksikkö |  | LVM/1731/03/2018 |
|  | 10.4.2019 |  |
|  |  |  |

Pöytäkirja: työryhmän 4. kokous (10.4.2019)

**Työryhmä**

Euroopan parlamentin ja neuvoston asetuksen (EU) 2018/1807 muiden kuin henkilötietojen vapaan liikkuvuuden kehyksestä Euroopan unionissa vaatimia kansallisia toimenpiteitä tukeva työryhmä

**Kokous**

Työryhmän 4. kokous

10.4.2019, klo 13-14.30, Eteläesplanadi 4 (Sali 4) (mahdollisuus etäosallistumiseen)

Paikalla

Maria Rautavirta (pj.), Taru Rastas, Tuomas Kaivola, LVM

Kirsi Taipale, MMM

Minna Bloigu, SM

1. Kokouksen avaus

Puheenjohtaja avasi kokouksen klo 13.01.

2. Edellisen kokouksen pöytäkirjan hyväksyminen

Hyväksyttiin pöytäkirja

3. Sektorikohtaisen kartoituksen esittely ja rajoitusten vaikutusten arviointi

- loput ministeriöt

TEM:n edustaja oli estynyt osallistumasta. Sihteeri ilmoitti, ettei TEM:n hallinnonalalla ole löytynyt asetuksen soveltamisalaan kuuluvia vaatimuksia. Huoltovarmuuspäätöksessä on nostettu finanssialaa koskevia vaatimuksia. Huoltovarmuusasiat kuuluvat kuitenkin kansallisen turvallisuuden alaan.

Sihteeri totesi, että VM:n kartoitusta vielä odotetaan.

4. Selvitysluonnoksen läpikäynti

Käytiin selvitysluonnos läpi ja tehtiin pieniä muokkauksia.

5. Muut asiat

* Komission keskustelutilaisuus 4.4.2019
	+ Sihteeri kertoi lyhyesti komission tilaisuudesta. Suomi ja Ruotsi ovat pisimmällä täytäntöönpanotyössä, Ruotsin kartoitustyö on melkein valmis. Muut jäsenvaltiot eivät ole vielä yhtä pitkällä täytäntöönpanotyössään.
	+ Komissio ohje seka-aineistoon sovellettavasta sääntelystä on tarkoitettu ensi sijassa yrityksille eikä siinä niinkään ole viranomaisille ohjeita.
* Työryhmän aikataulu
	+ Päätettiin perua 15.5.2019 kokous, koska työ on muiden kuin VM:n osalta valmis. Sihteeri jakaa VM:n kartoituksen työryhmälle niin pian kuin saa sen.
	+ Selvitys on muuten valmis, mutta siihen lisätään vielä VM:n kartoitus sekä komission ohjeesta mahdollisesti tulevat täydennykset. Sihteeri jakaa lopullisen version viimeistään 3.6.2019 aikana. Työryhmän jäsenet voivat kommentoida selvitystä 10.6.2019 (klo 16:15) mennessä. Jos kommentteja ei tule tai ne ovat vähäisiä, selvityksen hyväksyminen voidaan tehdä sähköpostitse. Jos on sitä vastoin tarvetta keskustelulle, pidetään 12.6.2019 kokous normaalisti.

6. Kokouksen päättäminen

Kokous päätettiin klo 13.59.